A **resina de éster de vinílico**, ás veces comercializado como **vinylester** ou **viniléster** (do inglés *vinyl ester*) é unha resina producida pola esterificación dunha resina epoxi con ácidos acrílicos ou metacrílicos. Os grupos "vinilo" refírense a estes substituíntes de ésteres, que son propensos a polimerizar e, polo tanto, adoita engadirse un inhibidor. A continuación, o produto diéster disólvese nun disolvente reactivo, como estireno, ata un 35-45 por cento de contido en peso aproximadamente. A polimerización é iniciada polos radicais libres, que son xerados pola irradiación UV ou peróxidos.

 Bis-GMA un "éster vinílico" típico derivado do éter diglicidilo de bisfenol A.
Este material termoendurecible pódese usar como alternativa aos materiais de poliéster e epoxi como a matriz de polímero termoendurecible en materiais compostos, onde as súas características, resistencias e custo a granel son intermedios entre o poliéster e o epoxi. O viniléster ten unha viscosidade de resina máis baixa (aprox. 200 cps) que o poliéster (aprox. 500 cps) e o epoxi (aprox. 900 cps).

Usos
----

Nalgúns kits de avións de fabricación caseira fixeron un uso extensivo de estruturas reforzadas con fibra de vidro de viniléster. É unha resina común na industria mariña debido á súa resistencia á corrosión e á súa capacidade para soportar a absorción de auga. A resina de éster de vinilo úsase amplamente para fabricar tanques e vasos de FRP segundo BS4994. Para o proceso de laminación, o éster vinílico adoita iniciarse con peróxido de metiletilcetona. Ten unha maior resistencia e propiedades mecánicas que o poliéster e menos que a resina epoxi.

Desenvolvéronse precursores renovables das resinas de éster vinílico.

As resinas de vinilo úsanse a miúdo en materiais de reparación e laminación porque son impermeables e fiables.

O bisfenol A é un precursor na produción de grandes clases de resinas, incluíndo as resinas de éster vinílico xunto coas resinas epoxi e policarbonato. Esta aplicación normalmente comeza coa alquilación de BPA con epiclorhidrina.

Notas
-----

1. ↑  "bUSCatermos". *aplicacions.usc.es; éster*. Consultado o 2022-07-04.
2. ↑  "bUSCatermos". *aplicacions.usc.es; vinilo*. Consultado o 2022-07-04.
3. ↑  "Vinyl Ester Resin - an overview ; ScienceDirect Topics". *www.sciencedirect.com*. Consultado o 2022-07-04.
4. ↑  Pham, Ha Q.; Marks, Maurice J. (2005-10-15). Wiley-VCH Verlag GmbH & Co. KGaA, ed. *Epoxy Resins* (en inglés). Weinheim, Germany: Wiley-VCH Verlag GmbH & Co. KGaA. pp. a09\_547.pub2. ISBN 978-3-527-30673-2. doi:10.1002/14356007.a09\_547.pub2.
5. ↑  Yadav, Santosh K.; Schmalbach, Kevin M.; Kinaci, Emre; Stanzione, Joseph F.; Palmese, Giuseppe R. (2018-01-01). "Recent advances in plant-based vinyl ester resins and reactive diluents". *European Polymer Journal* (en inglés) **98**: 199–215. ISSN 0014-3057. doi:10.1016/j.eurpolymj.2017.11.002.
6. ↑  Speight, James G. (1999-06-01). "A Review of: "Kirk-Othmer Encyclopedia of Chemical Technology" Kroschwitz, J.I. (Executive Editor) and Howe-Grant, M. (Editor) John Wiley & Sons Inc. New York, NY. 1991-1998. 27 Volumes. ISBN No.: 0-471-52669-X (Volume 1) $7884.00". *Petroleum Science and Technology* **17** (5-6): 673–673. ISSN 1091-6466. doi:10.1080/10916469908949741.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Resina de éster vinílico*** |

### Ligazóns externas

* Ésteres vinílicos a base de epoxi Arquivado 13 de xullo de 2012 en Wayback Machine. en ResinNavigator.org